Kilty saavutti kultaa 60 metriltä myös vuoden 2015 sisäratojen EM-kilpailuista Prahasta ajalla 6,51. Pekingin MM-kilpailuissa 2015 hän karsiutui 100 metrin välierissä. Amsterdamin EM-kilpailuissa 2016 hänet hylättiin 100 metrin loppukilpailussa. Rio de Janeiron olympialaisissa 2016 hän kuului viidenneksi sijoittuneeseen Britannian pikaviestijoukkueeseen. Hän voitti 60 metrin sisäratojen Euroopan-mestaruuden Belgradissa 2017 ajalla 6,54. Hän voitti kultaa 4 × 100 metrin viestissä Gold Coastin Kansainyhteisön kisoissa 2018. Glasgow'n EM-hallikilpailuissa 2019 hän sijoittui 60 metrillä neljänneksi. Saman vuoden Dohan MM-kilpailuissa hän juoksi kolmannen osuuden Britannian hopeajoukkueessa 4 × 100 metrin viestissä.